32004R1388
L 255/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1388/2004 НА КОМИСИЯТА
от 30 юли 2004 година
за изменение на Регламент (ЕИО) 1915/83 относно някои подробни правила за прилагане относно воденето с сметки за цел определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно изграждането на мрежа за събиране на счетоводни данни по отношение на доходите и стопанските операции на земеделските стопанства в Европейската икономическа общност (1), и по-специално член 6, параграф 2 от него,
като има предвид, че:
(1)
По силата на член 3 от Регламент (ЕИО) № 1915/83 на Комисията (2), посредническите агенции препращат на Комисията получените от стопанствата отчети, в съответствие с техническите спецификации, определени в приложение III към Регламент (ЕИО) № 2237/77 на Комисията от 23 септември 1977 г. относно формата на отчетите от стопанствата, които следва да се използват за целите на определянето на доходите на земеделските стопанства (3). С цел постигане на яснота, е подходящо да се определи моментът, към който може да се счита, че отчетите от стопанствата са били препратени на Комисията, като се взема предвид развитието на тези технически спецификации.
(2)
Също така, член 3 от Регламент (ЕИО) № 1915/83 предвижда, че посредническите агенции следва да препращат на Комисията всички получени от стопанствата отчети, в срок не по-късно от девет месеца след края на счетоводната година, за която се отнасят тези отчети. По отношение на счетоводната 2003 г. е необходимо този краен срок да бъде удължен, с цел да се даде възможност на посредническите агенции да пренастроят своята организация на работата си, с цел да се съобразят с новата дефиниция по отношение на момента, към който може да се счита, че отчетите от стопанствата са били препратени на Комисията.
(3)
Следователно, Регламент (ЕИО) № 1915/83 следва да бъде изменен.
(4)
Mерките предвидени в настоящия регламент са в съответствие със становището на Общностния комитет за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Член 3 от Регламент (ЕИО) № 1915/83 се заменя със следното:
„Член 3
Посредническата агенция следва да препраща на Комисията всички получени от стопанствата отчети, представени под формата, заложена в приложение III към Регламент (ЕИО) № 2237/77, в срок не по-късно от девет месеца след края на счетоводната година, за която тези отчети се отнасят. За счетоводната 2003 г., обаче, получените от стопанствата отчети следва да бъдат препратени на Комисията в срок не по-късно от четиринадесет месеца след края на същата тази счетоводна година.
Получените от стопанствата отчети ще се считат за изпратени до Комисията когато посредническата агенция потвърди, че данните са готови да бъдат въведени в базата данни на Комисията, след като данните са били въведени в системата на Комисията по отношение на доставяне на и контрол върху данните, и след последващите компютърни проверки са били извършени.“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юли 2004 година.